Britaniyaning Financial Times gazetasi jurnalistlari jamoasi nafaqa majburiyatlarini bajarish talablari ostida ish tashlash o‘tkazmoqchi. Bu haqda Jurnalistlar milliy kasaba uyushmasi xabar bermoqda. France-Presse agentligining ma’lum qilishicha, ish tashlash 30 yildan buyon birinchi marta o‘tkazilmoqda. “Financial Times jurnalistlari 24 soatlik ish tashlashga tayyor, - deyiladi bayonotda. – Nikkei gazetasining sotilishidan so‘ng rahbariyat nafaqa majburiyatlarini bajarishdan bosh tortdi va muzokaralar to‘xtadi”.